Plattdüütsche Musik

Plattdüütsche Musik sünd Leder mit Texten up Plattdüütsch. Se weren besunners in dat 19. Jhd. populär. De Leder stammt uut Westfalen, Nedersassen, Bremen, Sleswig-Holsteen, Hamborg, Mekelnborg oder Pommern, un koomt eer van’n Land as uut de Stad. Ook de plautdietschen Mennisten hebbt plattdüütsche Leder.
 Historie 

 Anfang 
duum|Klaus Groth, Holtsnidd
Plattdüütsche Leder gav dat al Jaarhunnerde lang, de längste Tied sind se man nich daalschreven worrn.Heike Müns (Ruutgever): Niederdeutsches Liederbuch. Volkstümliche Lieder aus 5 Jahrhunderten. Hinstorff, Rostock 1981 Üm 1850 begunn mit de plattdüütsche Schrieveree un Dichtkunst un so ook een Torüggbesinnen up de Heimaat, de Regioon un de plattdüütsche Spraak. Besunners Klaus Groth (1819–1899) schreev Gedichten, de sik ook vertoont worrn sünd. So sind Matten Has, Lütt Anna-Susanna un De junge Wetfru Volksleder worrn. Arnold Schönberg (1874–1951) schreev dat Leed Ei du Lütte na enen Text van Groth. Fritz Reuter sien Gedicht De Eikbom unTheodor Storm sien Gode Nacht worrn ook Volksleder. De Text van dat Volksleed Wo de Ostseewellen stammt van Martha Müller-Grählert.un keem 1907 in een Lederbook ruut. De Verschoon Wo de Noordseewellen is denn gau populär worrn.

 Priese un Weddstriden 
De Bad-Bemsen-Pries för instrumentale un Sanginterpretatschoon givt dat sied 1985. De eerste Priesdreger was Helmut Debus, daarna keem Piatkowski & Rieck. Anner Priesdreger weren dat Dragseth-Duo, Jochen Wiegandt, de Grupp Laway, Jan Graf, Otto Groote un Gerrit Hoss. Sied 2008 warrt de Pries bloot noch alle veer Jaren uutgeven un het 2000 € Priesgeld.

Den plattdüütschen Musikweddstried Plattsounds för Musikers un Grupen twsichen 15 un 30 givt dat sied 2011 in Neddersassen. Sied 2017 givt dat ook Plattbeats.

Anner Priesen tekent de plattdüütsche Spraakplege uuttekent, warrt man ook an Musikers uutgeven. So het Jan Cornelius den Keerlke-Pries kregen. De Heinrich-Schmidt-Barrien-Pries kregen Jan Cornelius, Godewind un Ina Müller. Den Nedderdüütsch Literatuurpries vun de Stadt Kappeln kregen Helmut Debus, Ina Müller mit dat Kabarettduo „Queen Bee“, Jan Graf un Annie Heger.

 Literatuur 

 Heike Müns (Ruutgeversch): Niederdeutsches Liederbuch. Volkstümliche Lieder aus fünf Jahrhunderten. Hinstorff, Rostock 1981
 Heike Müns (Ruutgeversch): Dat du mien Leewsten büst: 200 plattdeutsche Lieder aus Vergangenheit und Gegenwart. Hinstörp, Rostock 1988, ISBN 3-356-00077-2
 Niederdeutsches Liederbuch. Leopold Voß, Hamborg / Leipzig 1884, 

 Nettverwiesen 

 Verteeknis plattdüütsche Leder
 Volksliederarchiv – Verteeknis vun Mundaardledern

 Footnoten 

Kategorie:Plattdüütsch
Kategorie:Musik